Source: https://www.riigiteataja.ee/akt/404022020054
Timestamp: 2020-04-05 14:12:26+00:00
Document Index: 503049

Matched Legal Cases: ['§ 4', '§ 7', '§ 9', '§ 10', '§ 11', '§ 13', '§ 4', '§ 7', '§ 9', '§ 10', '§ 11', '§ 13']

Kose Spordimaja põhimäärus – Riigi Teataja
Kose Spordimaja põhimäärus
Kose Spordimaja põhimäärus - sisukord
§ 4 Asutuse vapp
2 TEGEVUSALAD JA ÜLESANDED
§ 7 Asutuse juhtimine
§ 9 Töökorraldus
§ 10 Spordimaja finantseerimine
§ 11 Raamatupidamine ja järelevalve
§ 13 Asutuse ümberkorraldamine ja tegevuse lõpetamine
RT IV, 04.02.2020, 54
Vastu võetud 30.01.2020 nr 70
Kose Spordimaja (edaspidi spordimaja) on Kose Vallavalitsuse (edaspidi vallavalitsus) hallatav asutus.
Spordimaja asub Kose alevikus ning postiaadress on Ujula tn 7 Kose alevik Kose vald Harju maakond 75101, Eesti Vabariik.
Spordimaja juhindub oma tegevuses Eesti Vabariigis kehtivatest õigusaktidest, Kose Vallavolikogu (edaspidi vallavolikogu) määrustest ja otsustest, vallavalitsuse määrustest ja korraldustest ning käesolevast põhimäärusest.
§ 4. Asutuse vapp
Spordimajal on spordimaja juhataja poolt kinnitatud vapp, mis kooskõlastatakse eelnevalt vallavalitsusega ja nõukoguga.
2. peatükk TEGEVUSALAD JA ÜLESANDED
(1) Spordimaja ülesanneteks on:
1) sportliku eneseteostuse võimaldamine, spordiaatelise ellusuhtumise kasvatamine, elanike tervise tugevdamine;
2) õppetreeningkogunemiste, kursuste, seminaride jne korraldamine;
3) spordimeisterlikkuse tõstmine ja spordiharrastuse järjepidevuse kindlustamine.
(2) Ülesannete täitmiseks spordimaja:
1) korraldab oma valduses olevate ruumide ja spordirajatiste kasutamist ning teeb selle info avalikkusele kättesaadavaks;
2) teeb koostööd üksikisikute, spordiklubide, ettevõtjate ja v allavalitsuse hallatavate asutustega;
3) korraldab spordiüritusi;
4) kogub, säilitab ja teeb külastajatele nähtavaks tema valduses olevad valla spordielu kajastavad trükised, fotod, auhinnad ja muud spordieluga seotud esemed;
5) koostab võistkonnad valla esindamiseks maakondlikel ja üleriigilistel spordivõistlustel;
Spordimajal on oma ülesannete täitmiseks järgmised õigused:
1) saada oma tööks vajalikku teavet kõikidelt Kose Vallavalitsuse hallatavatelt asutustelt;
2) osutada tasulisi teenuseid (ruumide või vahendite üürimine, treeningute, võistluste või muude spordiürituste korraldamine jne);
3) hallata ja kasutada spordimaja valduses olevat vara;
§ 7. Asutuse juhtimine
(1) Spordimaja tööd juhib juhataja, kellega sõlmib, muudab ja lõpetab töölepingu vallavanem.
(2) Juhataja vaba ametikoht täidetakse avaliku konkursi korras, mille kuulutab välja vallavalitsus oma korraldusega.
1) korraldab spordimaja tegevust ja vastutab selle ülesannete täitmise eest;
2) sõlmib, muudab ja lõpetab töölepinguid spordimaja töötajatega;
4) sõlmib ülesannete täitmiseks ja spordimaja eelarve piires lepinguid;
5) hangib ülesannete täitmiseks vajalikke vahendeid ja materjale vastavalt eelarvele;
6) korraldab spordimaja aruandlust ja analüüsi;
7) koostab järgneva aasta spordiürituste ajakava, kooskõlastab selle nõukoguga ja esitab selle hiljemalt 20. oktoobriks vallavalitsusele kooskõlastamiseks;
8) koostab kalendriaasta eelarve eelnõu koostöös finantsosakonnaga ja vastutab kinnitatud eelarvest kinnipidamise eest;
9) esindab spordimaja;
10) tagab spordimaja valdusse antud vallavara säilimise, asjakohase korrashoiu ja sihtotstarbelise kasutamise;
11) teeb vallavalitsusele ettepanekuid valla sporditöö edendamise kohta;
12) kooskõlastab koolide õppetöö ja klassivälise sporditegevuse Kose spordirajatistel;
13) vastutab spordimaja tegevuse eest, sealhulgas asutuse majandustegevuse seaduslikkuse ja otstarbekuse eest;
14) koostab spordimaja arengukava koostöös nõukoguga;
(1) Spordimaja nõukogu on 5 liikmeline. Nõukogu koosseisu kinnitab vallavalitsus 3 (kolmeks) aastaks spordimaja juhataja ettepanekul. Spordimaja nõukogusse kuulub üks vallavalitsuse poolt määratud esindaja, üks vallavolikogu poolt määratud esindaja ja kolm spordivaldkonna esindajat spordimaja juhataja ettepanekul.
(2) Nõukogu kavandab koostöös vallavalitsusega spordimaja tegevust ning on nõuandev organ.
1) analüüsida ja hinnata spordimaja tegevust ning teha spordimajale ja vallavalitsusele ettepanekuid spordimaja tegevuse, struktuuri või juhtimise muutmiseks;
2) teha vallavalitsusele ettepanekuid spordimaja eelarve ja aasta spordiürituste kava osas;
3) analüüsida teenuste hinnakirja ja vajadusel esitada vallavalitsusele ettepanekud hinnakirja muutmiseks;
4) analüüsida regulaarselt vähemalt 2 korda aastas spordimaja eelarve täitmist.
(4) Nõukogu liikmetel on oma ülesannete täitmiseks õigustutvuda kõigi spordimaja dokumentidega.
5) teeb vallavalitsusele vajadusel ettepaneku nõukogu liikme tagasikutsumise kohta.
(7) Nõukogu koosolekud toimuvad vastavalt vajadusele, kuid mitte harvemini kui üks (1) kord kolme (3) kuu jooksul. Nõukogu koosoleku kutsub kokku nõukogu esimees või teda asendav aseesimees, erandkorras vallavalitsus või nõukogu liige. Koosolekukutse saadetakse nõukogu liikmetele kirjalikult või elektroonselt vähemalt seitse (7) päeva enne koosoleku toimumist. Kutses peab olema ära märgitud koosoleku toimumise aeg ja koht ning koosoleku päevakord.
(8) Nõukogu koosolek on otsustusvõimeline, kui sellest võtab osa üle poole nõukogu liikmetest, sealhulgas nõukogu esimees või teda asendav aseesimees. Nõukogu otsus on vastu võetud, kui selle poolt hääletas üle poole koosolekul osalenud liikmetest.
(9) Nõukogu otsused võetakse vastu lihthäälteenamusega. Igal nõukogu liikmel on üks (1) hääl. Nõukogu liikmel ei ole õigust hääletamisest keelduda või jääda erapooletuks, välja arvatud seaduses sätestatud juhtudel. Nõukogu töö lõppemisel annab esimees nõukogu töö käigus koostatud materjalid üle vallavalitsusele.
(10) Nõukogu koosolekud protokollitakse. Protokolli kantakse nõukogu liikme eriarvamus juhul, kui ta seda soovib. Protokoll saadetakse nõukogu liikmetele ülevaatamiseks elektrooniliselt hiljemalt 7-ndal päeval pärast koosoleku toimumist.
(11) Protokollid allkirjastatakse. Protokollile kirjutavad alla koosoleku juhataja ja protokollija. Protokollide ja nende lisade hoidmise korraldab ning nende säilitamise eest vastutab spordimaja juhataja.
(12) Nõukogu liikmel on õigustagasi astuda, kui ta teatab tagasiastumisest nõukogu esimehele kirjalikult vähemalt üks (1) kuu ette. Nõukogu esimehel on kohustus edastada taotlus vallavalitsusele.
§ 9. Töökorraldus
(1) Spordimaja personal koosneb juhatajast ja teistest töötajatest vastavalt juhataja poolt kinnitatud koosseisule.
(2) Töötajate ametijuhendid, töökorraldusreeglid, tööohutuse juhendid ja muud vajalikud juhendid kinnitab ja teeb asjaomastele isikutele teatavaks spordimaja juhataja.
(3) Spordimaja kodukorra, külastajate õigused ja kohustused kehtestab juhataja kooskõlastades need eelnevalt nõukoguga.
(4) Spordimaja poolt osutatavate teenuste eest võetava tasu suuruse kinnitab vallavalitsus juhataja ettepanekul ja selle avalikustamise tagab spordimaja juhtaja.
§ 10. Spordimaja finantseerimine
Spordimaja finantseeritakse valla eelarvest, spordimaja juhataja poolt koostatud eelarve alusel.
§ 11. Raamatupidamine ja järelevalve
(1) Spordimaja raamatupidamisarvestust ja aruandlust korraldab vallavalitsus.
(2) Spordimaja raha ja vara kasutamist kontrollib vallavalitsus.
(3) Spordimaja põhimääruse järgsete ülesannete täitmist kontrollib vallavalitsus.
Põhimääruse muudatuste ja täienduste tegemise või uue põhimääruse kinnitamise otsustab vallavolikogu.
§ 13. Asutuse ümberkorraldamine ja tegevuse lõpetamine
Spordimaja ümberkorraldamise ja tegevuse lõpetamise otsustab vallavolikogu.
Käesolev määrus jõustub kolmandal päeval peale avalikustamist.